Шул тишектәрҙен береһендә таш бәйле торғанын күргәс, мин унан һорай ҡалдым. Шунда әйтте инде, һауыттан ризыҡ өҙөлмәһен өсөн, тип. Йәш саҡта ней ундай- бындайға ихтибар итмәнек бит инде. Ҡыбырлап, шундай нәмәләрҙе йыя, ҡыҙыҡһына башлағайным, ололар ҙа китеп бөттөләр. Ошондай тишекле таш, йәки таш булмаһа таптарҙың тишеге аша, һыйырҙың имсәгенән ҡан һауылһа, һауғандар. Моғайын, доғаһы ла булғандыр. Имләү була инде был ысул. Ул тишек ташты кеше Иҙел, башҡа йылға буйҙарынан үҙе тапҡанын бәйләп ҡуйырға тейеш. Яланда табылғанда бара микән, уныһын белмәйем. Ҡот, ырыҫ, бәрәкәт килтерә торған тип ышанғандарҙыр инде...Миңә тап булғаны юҡ бындай таш”.